cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy cy cy cy cy cy en cy cy en su de cy cy af cy cy en cy en es
Llywyddion Anrhydeddus Eisteddfod Sir Conwy | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Llywyddion Anrhydeddus Eisteddfod Sir Conwy
Mae’n bleser gan yr Eisteddfod gyhoeddi enwau’r rheini sydd wedi’u gwahodd i fod yn Llywyddion Anrhydeddus yn Eisteddfod Genedlaethol Sir Conwy y flwyddyn nesaf.
Mae’r saith yn adnabyddus i bobl yr ardal, ac wedi’u gwahodd oherwydd eu cyfraniad i fywyd diwylliannol yr ardal a’r Gymraeg yn lleol:
Myrddin ap Dafydd: Golygydd, perchennog Gwasg Carreg Gwalch a phrifardd.  Mae’n un o hoelion wyth y gymuned, ac wedi cyhoeddi nifer o ddramâu, llyfrau ar lên gwerin ac amryw o lyfrau i blant, ynghyd â geiriau i sawl un o’n caneuon mwyaf adnabyddus.
Ieuan Edwards: Dyn busnes amlwg sydd â’i gynnyrch dan faner Edwards o Gonwy wedi dod yn un o’r brandiau cig enwocaf yng Nghymru a thu hwnt.  Mae’n ŵr busnes arloesol a blaengar sydd wedi parhau’n drwi i’w wreiddiau a thraddodiadau Dyffryn Conwy.
Dafydd a Catherine Lloyd Jones: Dyma ddau sydd yn amlwg iawn ym myd cerddoriaeth yn Sir Conwy.  Mae’r ddau wedi cyfrannu’n helaeth i’r Eisteddfod ac i ddiwylliant eu bro am flynyddoedd lawer.
Maureen Hughes: Cyn athrawes gerddoriaeth yn Nyffryn Conwy a chyn-bennaeth ar ysgolion cynradd Maenan a Rowen, bu’n hyfforddi Côr Merched Carmel, ac mae’n feirniad cerdd amlwg ac uchel ei pharch.
Catherine Watkin: Mae wedi cyfrannu’n fawr at hyfforddi pobl ifanc yr ardal drwy’r blynyddoedd. Mae’n osodwr cerdd dant a gwerin blaenllaw, ac yn arwain parti meibion Hogie’r Berfeddwlad, sy’n enillwyr cenedlaethol, ers bron i ugain mlynedd.
Cefyn Burgess: Yn un o gyn-ddetholwyr Y Lle Celf, mae Cefyn Burgess yn adnabyddus am ei waith tecstiliau wedi’u gwehyddu a deunyddiau ar gyfer y cartref gan gynnwys blancedi, cwiltiau a chlustogau sy’n ailddehongli’r traddodiadol mewn ffordd gyfoes iawn.
Meddai Elfed Roberts, Prif Weithredwr yr Eisteddfod, “Mae’n bwysig cydnabod cyfraniad unigolion allweddol i ddiwylliant bro’r Eisteddfod.  Dyma bobl sy’n gweithio’n ddiflino drwy’r amser, os yw Eisteddfod ar y gorwel ai peidio.  Heb y bobl yma, byddai’r ardal yn dipyn tlotach ei diwylliant.
“Braf hefyd yw nodi bod amryw o bobl busnes amlwg ar y rhestr eleni, sydd nid yn unig yn ymroddedig i’i iaith a’n diwylliant ond hefyd i ddyfodol economaidd y sir.
“Felly, wrth gyhoeddi enwau’r Llywyddion Anrhydeddus ar gyfer y flwyddyn nesaf rydym yn diolch iddyn nhw i gyd am eu hymroddiad, eu gwaith, eu cefnogaeth a’u brwdfrydedd dros y blynyddoedd.  Edrychwn ymlaen at gydweithio dros y flwyddyn nesaf wrth i’r Eisteddfod agosáu.”
Cynhelir Eisteddfod Genedlaethol Sir Conwy ar gyrion Llanrwst o 2-10 Awst y flwyddyn nesaf.  Am fwy o fanylion ewch i’r wefan, www.eisteddfod.cymru.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.